Meškanie menzesu.
Dobrý večer prosím vám mešká mi menzes už 7 deň doteraz som mala vždy pravidelný cyklus teraz som chorá a beriem antibiotiká môže to spôsobiť meškanie cyklu
Dobrý deň.
Ďakujeme za Vašu otázku.
Meškanie menštruácie môže mať množstvo príčin. Najčastejším dôvodom meškania menštruácie je tehotenstvo. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie, niektoré lieky ale aj prekonaný chirurgický zákrok a anestézia. Nakoľko neuvádzate konkrétny názov antibiotika, neviem sa Vám s určitosťou vyjadriť k jeho možným vedľajším účinkom. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé.
Odporúčam Vám, aby ste si urobili si  tehotenský test.
Ak sa tehotenským testom gravidita nepotvrdí, a menštruácia sa nedostaví do niekoľkých dní, kontaktujte svojho gynekológa.
S prianím pekného dňa
PharmDr. Patrícia Čečková